**ZMLUVA O DIELO č. /2022**

v zmysle § 3 ods. 3 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon“ alebo „ZVO“) uzatvorená v súlade s § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „zmluva“)

1. **Zmluvné strany**

**Objednávateľ Zemplínske múzeum v Michalovciach**

Sídlo Kostolné námestie č. 1, 071 01 Michalovce

zastúpený Mgr. Stanislava Rovňáková - riaditeľka

IČO 31 297 749

DIČ 2020747850

Telefón +421 56 6441093

Bankové spojenie Štátna pokladnica

IBAN SK28 8180 0000 0070

Osoby oprávnené rokovať

vo veciach:

zmluvných Mgr. Stanislava Rovňáková - riaditeľka

realizačných Mgr. Tibor Tabak, manažér múzea

 (ďalej len „*objednávateľ*“)

a

**Zhotoviteľ:**

Sídlo:

Zastúpený:

IČO:

IČ DPH:

DIČ:

Telefón:

Bankové spojenie:

IBAN:

Osoby oprávnené rokovať

vo veciach

zmluvných:

ekonomických

realizačných:

(ďalej len „*zhotoviteľ*“)

Účelom tejto zmluvy je rekonštrukcia Realizácia projektu: **„Technické a technologické vybavenie konzervátorského pracoviska a dielne v Zemplínskom múzeu v Michalovciach“.**

**ČLÁNOK 2**

**Úvodné ustanovenia**

2.1 Zmluvné strany uzatvárajú túto zmluvu na základe výzvy na predloženie cenovej ponuky, zo dňa 07.03.2022, zmysle § 117 zákona č. 343/2015 Z.z. o verejnom obstarávaní a o zmene a doplnení niektorých zákonov z znení neskorších predpisov (ďalej len ZVO).

**ČLÁNOK 3**

**Predmet plnenia zmluvy**

3.1 Predmetom tejto zmluvy je záväzok zhotoviteľa dodať predmet zmluvy špecifikovaný v prílohe č.1, ktorá tvorí neoddeliteľnú súčasť tejto zmluvy a zabezpečiť jeho inštaláciu, napojenie na média a záväzok objednávateľa za riadne a včas dodaný a inštalovaný predmet zmluvy zaplatiť dohodnutú cenu.

3.2 Zhotoviteľ sa zaväzuje, že súčasťou predmetu tejto zmluvy je poskytnutie nasledovný súvisiacich služieb s dávkou a montážou:

A) dodanie predmetu zákazky na miesto určenia

B) inštalácia predmetu zákazky a pripojenie na média

**ČLÁNOK 4**

**Cena predmetu zmluvy**

4.1 cena za predmet zmluvy je stanovená v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. ktorú sa vykonáva zákon o cenách a v znení neskorších predpisov a ponúknutej cenovej ponuky v zmysle § 117 zákona č. 343/2015 Z.z. o verejnom obstarávaní a o zmene a doplnení niektorých zákonov z znení neskorších predpisov (ďalej len ZVO).

4.2 Zmluvná cena pokrýva všetky ekonomicky oprávnené náklady dodávateľa vynaložené v súvislosti s predmetom plnenia zmluvy , ako napr. doprava na miesto plnenia, v cenu sú zahrnuté náklady, spojené s výmenou reklamovaného tovaru počas záručnej doby.

4.3 Súčasťou tejto zmluvy je cenová ponuka dodávateľa, ktorá tvorí neoddeliteľnú súčasť tejto zmluvy.

4.5 Zmluvné strany dohodli celkovú cenu predmetu zmluvy nasledovne:

........................................., - EUR s DPH

(slovom ..................................................., eur s DPH)

4.6 Cena diela podľa bodu 4.5 je konečná a je určená na základe víťaznej ponuky zhotoviteľa predloženej v procese verejného obstarávania. Podrobný rozpočet diela obsahujúci výrobu, dodanie, inštaláciu, výpočet a rekapituláciu ceny je uvedený v prílohe č. 1 tejto zmluvy.

4.7 Zhotoviteľ vyhlasuje a podpisom tejto zmluvy potvrdzuje, že je riadne oboznámený s rozsahom a povahou diela a že správne vyhodnotil a ocenil všetky práce trvalého či dočasného charakteru, ktoré sú nevyhnutné pre riadne splnenie jeho záväzkov podľa tejto zmluvy a že pri stanovení ceny diela uvedenej v bode 4.1 tohto článku:

* + 1. preveril miestne podmienky na mieste, kde sa bude nachádzať stavenisko;
		2. zahrnul všetky technické a dodacie podmienky nevyhnutné pre splnenie svojho záväzku podľa tejto zmluvy a zadávacej dokumentácie do ceny diela
		3. v rámci verejného obstarávania uplatnil všetky svoje požiadavky, prípadne vysvetlenia na objednávateľa týkajúce sa tejto zmluvy a/alebo zadávacej dokumentácie a/alebo iných skutočností, ktoré môžu mať vplyv na plnenie jeho záväzku podľa tejto zmluvy.

**ČLÁNOK 5**

**Čas plnenia**

5.1 Zhotoviteľ sa zaväzuje zhotoviť dielo z hľadiska času nasledovne:

 5.1.1 Zahájenie diela: do 5 dní od odovzdania staveniska

* + 1. Ukončenie diela: do 45 dní od odovzdania staveniska

5.2 Čas ukončenia diela podľa bodu 5.1.2 sa za podmienok ustanovených v bode 5.3 tejto zmluvy predlžuje o dobu trvania len týchto prekážok:

* + 1. rozhodnutie orgánu verejnej moci záväzné pre objednávateľa bráni zhotoviteľovi pokračovať v zhotovovaní diela*;* objednávateľsa zaväzuje bez zbytočného odkladu informovať zhotoviteľa oexistencii a výroku rozhodnutia orgánu verejnej moci, ktoré by mohlo brániť zhotoviteľovi v zhotovovaní diela;
		2. prekážka nezávislá od vôle zhotoviteľa, ktorá mu bráni v zhotovovaní diela, ak nemožno rozumne predpokladať, že by zhotoviteľ túto prekážku alebo jej následky odvrátil alebo prekonal, ani že by v čase vzniku jeho záväzku zhotoviť dielo túto prekážku mohol predvídať.

5.3 V prípade, ak objednávateľ vyhovie požiadavke zhotoviteľa na predĺženie času ukončenia diela, tak táto zmena sa považuje za zmenu zmluvy

**ČLÁNOK 6**

**Platobné podmienky a fakturácia**

6.1 Objednávateľ neposkytne zhotoviteľovi žiaden preddavok na cenu diela.

6.2 Cena diela je financovaná z prostriedkov rozpočtu Zemplínskeho múzea v Michalovciach.

6.3 Objednávateľ zaplatí zhotoviteľovi cenu diela, na ktorú zhotoviteľovi vzniklo právo, na základe faktúry (daňového dokladu) vystaveného zhotoviteľom v štyroch (4) vyhotoveniach, pričom pri fakturácii sa musí postupovať podľa týchto pravidiel:

6.3.1 Faktúra zhotoviteľa musí obsahovať:

- poradové číslo faktúry

- označenie zhotoviteľa aj objednávateľa s uvedením ich obchodného mena, sídla (miesta podnikania, prípadne prevádzkarne), IČO a identifikačné číslo pre daň (DIČ)

- označenie banky a číslo účtu, na ktorý sa má platiť, konštantný a variabilný symbol

- sumu, ktorá sa má platiť (s odkazom na príslušný stavebný objekt), základ dane, výšku dane

- dôvod (krátky popis) fakturácie s odkazom na túto zmluvu

- dátum vystavenia (vyhotovenia) faktúry, dátum dodania (deň schválenia súpisu prác podľa tejto zmluvy) a dátum splatnosti faktúry

- všetky ostatné náležitosti účtovného a daňového dokladu v súlade s príslušnými právnymi predpismi

6.3.2 Prílohou faktúry musí byť:

 6.3.2.2. Protokol o prevzatí diela ako celku

6.5 Zmluvné strany sa výslovne dohodli, že lehota splatnosti faktúry (daňového dokladu) podľa tejto zmluvy je tridsať (30) dní od jej doručenia objednávateľovi.

6.6 Nesprávne účtovanú, neúplnú alebo príslušnými dokladmi nedoloženú alebo inak chybnú faktúru vystavenú na základe tejto zmluvy alebo v súvislosti s ňou vráti objednávateľ v lehote splatnosti späť zhotoviteľovi na opravu alebo doplnenie bez toho, aby tým bol v omeškaní s jej úhradou; za deň doručenia faktúry sa v takom prípade považuje až doručenie opravenej alebo doplnenej faktúry objednávateľovi.

6.7 Zmluvné strany sa dohodli na tom, že zhotoviteľ nie je oprávnený bez písomného súhlasu objednávateľa postúpiť akékoľvek svoje pohľadávky z tejto zmluvy alebo pohľadávky s touto zmluvou súvisiace (napr. náhrada škody, vydanie bezdôvodného obohatenia) tretej strany, pričom zmluvné strany sa zároveň dohodli na tom, že uvedené obmedzenie pretrváva aj v prípade zániku tejto zmluvy.

6.8 Uhradenie akejkoľvek časti ceny diela a/alebo schválenie súpisov prác sa nepovažuje za potvrdenie zhotovenia diela bez vád.

**ČLÁNOK 7**

**Spoločné a záverečné ustanovenia**

7.1 Zmluvné strany sa zaväzujú, že si budú vzájomne poskytovať nevyhnutné spolupôsobenie a vzájomne sa informovať o ďalších skutočnostiach potrebných pre plnenie ich záväzkov vyplývajúcich z tejto zmluvy, oznamovať si včas dôležité okolnosti a ich zmeny, ktoré môžu mať vplyv na ich spoluprácu podľa tejto zmluvy.

7.2 Práva a povinnosti zmluvných strán, ktoré nie sú upravené touto zmluvou, sa spravujú podľa príslušných ustanovení Obchodného zákonníka a ďalších príslušných všeobecne záväzných právnych predpisov.

7.3 Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.

7.4 Zmluva je vyhotovená v 4 rovnopisoch, z ktorých objednávateľ obdrží 2 rovnopisy a zhotoviteľ 2 rovnopisy.

7.5 Zhotoviteľ vyhlasuje a podpisom tejto zmluvy potvrdzuje, že počas procesu verejného obstarávania (ktorého sa zúčastnil ako uchádzač), výsledkom ktorého je táto zmluva, neposkytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti; nepokúsil sa neoprávnene ovplyvniť postup verejného obstarávania; nepokúsil sa získať dôverné informácie, ktoré by mu poskytli neoprávnenú výhodu; nebol v konflikte záujmov; neuzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž.

7.6 Zmluvné strany potvrdzujú, že si túto zmluvu pred jej podpisom prečítali a s jej obsahom súhlasia, a že nebola uzavretá v tiesni ani za nápadne nevýhodných podmienok. Na dôkaz uvedeného pripájajú svoje podpisy.

V Michalovciach, dňa ............. V ........................, dňa .................

**Objednávateľ: Zhotoviteľ:**

**Mgr. Stanislava Rovňáková .........................................**

 **riaditeľka múzea**